Ҡалҡан биҙенең ауырлығы 20-нән алып 30 г-ға тиклем. Муйындың алғы яғында, ҡурылдыйҙың аҫтында, боғарлаҡ (трахея) алдында урынлашҡан. Кешелә ул күбәләк формаһында, ике бүлкәттән тора (лат. lobus dexter һәм lobus sinister). Бүлкәттәрҙе үҙ-ара боғарлаҡтың (трахея, йәғни һулыш алыу тамағының) ΙΙ-ΙV кимерсәктәре кимәленә тура килгән муйынтыҡ тоташтыра. Ҡалҡан биҙе бүлкәттәренең артында парлы дүрт паратироид биҙ урынлашҡан.